SLIM

***SLIM*** jeb ***Smart Lander for Investigating Moon***, 智能月球探測器 bija Japānas Aerokosmisko pētījumu aģentūras (JAXA) Mēness nolaižamais aparāts.
Tas tika palaists 2023. gada 6. septembrī. 2024. gada 19. janvārī *SLIM* nosēdās uz Mēness virsmas, bet apgāzās, tomēr turpināja darboties. Kosmiskais aparāts pārdzīvoja trīs Mēness naktis, ikreiz atjaunojot saziņu ar Zemi. Pēdējais kontakts ar aparātu bija 2024. gada 28. aprīlī. SLIM darbība uz Mēness tika pārtraukta 2024. gada 23. augustā pulksten 22:40 (JST).

Šī bija Japānas pirmā misija uz Mēness virsmu, un tās mērķis bija demonstrēt precīzu nolaišanos uz Mēness (precizitāte līdz 100 m). Nolaišanās laikā uz Mēness, izmantojot sejas atpazīšanas sistēmu tehnoloģiju, nolaižamais aparāts atpazina Mēness krāterus un noteica savu pašreizējo atrašanās vietu, izmantojot novērojumu datus, kas iegūti no *[[Kaguja]]* (*SELENE*) Mēness orbitālā aparāta misijas, kas darbojās no 2007. līdz 2009. gadam.
Šā projekta izstrādes izmaksas tiek lēstas 18 miljardi jenu.

## Lidojuma gaita
*SLIM* tika palaists  23:42:11 *[[UTC]]* ar nesējraķeti *[[H-IIA]]* (lidojums *F30*) no Tanegasimas kosmosa centra. Tas bija sekundārā krava rentgena orbitālajai observatorijai *[[XRISM]]*.

4. oktobrī *SLIM* veica Mēness pārlidojumu 4994 km attālumā, izmainot ģeocentrisko orbītu no 412 ×  × 31,1° uz  ×  × 26,0°.
25. decembrī kosmiskais aparāts iegāja Mēness orbītā 682 × 3929 km 89,8 grādu slīpumā.
Vairākos manevros 2024. gada 14., 17. un 19. janvārī orbīta tika pazemināta līdz 15 × 600 km.

2024. gada 19. janvārī 15:00 *UTC* sākās nolaišanās, izmantojot trajektoriju, kas līdzinās vājajai stabilitātes robežai. 15:19:52 *UTC* *SLIM* nosēdās netālu no Shioli krātera (13,3° dienvidu platuma, 25,2° austrumu garuma). Mazie roboti *LEV-1* un *LEV-2* tika izmesti 1,8 m augstumā, lai nosēstos uz virsmas līdzās *SLIM*.

Pēc nosēšanās *SLIM* saskārās ar tehnisku problēmu saistībā ar saules bateriju paneļiem, kas Mēness dienas sākumā bija orientēti uz rietumiem, Saulei pretējā pusē, tādējādi nespējot ģenerēt pietiekami daudz enerģijas. Īsu laiku nolaižamais aparāts varēja darboties ar iekšējās akumulatoru baterijas enerģiju, bet 17:57 *UTC* lidojuma kontrolieri to izslēdza, lai novērstu baterijas pārmērīgu izlādi. Tam vajadzētu uzlabot izredzes, ka saules apgaismojuma maiņa varētu atdzīvināt *SLIM* darbību.

Abi mobiļi *LEV-1* un *LEV-2* darbojās kā plānots un nosūtīja datus. *LEV-1* veica sešus lēcienus uz Mēness virsmas. *LEV-2* uzņemtie *SLIM* attēli liecināja par nepareizu nolaišanās orientāciju ar dzinēja jaudas zudumu nolaišanās laikā un pat iespējamu bojātu antenu, kas nebija vērsta pret Zemi. *LEV-1* raidīja līdz 17:10 *UTC*.

25. janvārī *JAXA* paziņoja, ka vienam no diviem dzinējiem 48 metru augstumā virs Mēness virsmas radās sava veida kļūme, kas krasi samazināja tās jaudu. Nolaižamais aparāts nosēdās ar drošu, mazāku ātrumu, nekā bija paredzēts, taču tas pārāk strauji sasvērās uz sāniem nesabalansētas vilces dēļ. Tādējādi tas apgāzās, atstājot saules baterijas, kas bija piestiprinātas pie aparāta augšējās virsmas, vērstas uz rietumiem, kur nespīdēja saule.

Neskatoties uz kļūmi, *JAXA* uzskatīja, ka misija bija sekmīga, jo apstiprinājās tās galvenais mērķis — nosēšanās plānotajā 100 m diametra zonā (precizitāte tika sasniegta mazāka par 10 m, iespējams, 3 — 4 m).

29. janvārī nolaižamais aparāts atsāka darbību pēc tam, kad bija izslēgts uz nedēļu. *JAXA* paziņoja, ka ir atjaunots kontakts ar *SLIM*, un tā saules baterijas atkal darbojas pēc tam, kad mainījušies apgaismojuma apstākļi ļāva tam uztvert saules gaismu.

2024. gada 25. februārī *JAXA* nosūtīja modināšanas komandu un konstatēja, ka *SLIM* ir veiksmīgi pārlaidis Mēness nakti, saglabājot sakaru iespējas. Tā kā 25. februārī bija Mēness dienas pusdienlaiks, sakaru aparatūras temperatūra bija ārkārtīgi augsta, tāpēc seanss tika pārtraukts jau pēc īsa laika.

2024. gada 28. martā *SLIM* pārdzīvoja vēl vienu Mēness nakti un pamodās, nosūtot uz Zemi jaunus attēlus.
24. aprīlī tas bija pārlaidis trešo Mēness nakti, un nosūtīja jaunus attēlus.

## Mobilie aparāti
*SLIM* uz Mēness virsmas nogādāja divus mobilos aparātus: *LEV-1* un  *LEV-2*.

***LEV-1*** (*Lunar Excursion Vehicle 1*) pārvietošanās notiek, izmantojot lēkāšanas mehānismu. Uz tā ir ar Zemi tiešās sakaru iekārtas, 2 platleņķa redzamās gaismas kameras, nelielas elektriskās iekārtas un UAF joslas antenas, kas aizgūtas no aparātiem *[[MINERVA (kosmiskais aparāts)|MINERVA]]* un *[[OMOTENASHI]]*.

***LEV-2*** (*Lunar Excursion Vehicle 1*) jeb *Sora-Q* ir mazs mobilis, ko *JAXA* izstrādāja sadarbībā ar uzņēmumiem *[[Tomy]]*, *[[Sony]]* un Došišas Universitāti. Tā masa ir 250 g, un tas ir aprīkots ar divām nelielām kamerām. *LEV-2* var mainīt savu formu, lai pārvietotos pa Mēness virsmu. Tas ir otrais šāda veida mobilis, kas mēģinājis darboties uz Mēness virsmas; pirmais bija privātā *[[HAKUTO-R M1]]* misijā, kas 2022. gadā avarēja kopā ar nolaižamo aparātu.

## Atsauces

## Ārējās saites

* SLIM JAXA
* SLIM *Gunter's Space Page*